รู้จัก EA บริษัทพลังงานบริสุทธิ์ ที่ถูกยกให้เป็น TESLA ประเทศไทย
ทำไม Bloomberg ถึงยกให้บริษัทนี้เป็น TESLA of Thailand บริษัท EA ทำธุรกิจอะไร และกำลังจะทำอะไรในอนาคต? ลงทุนแมนจะมาสรุปให้ฟัง  หลังจากตลาดหุ้นไทยเปิดมาได้ 2 วันในปี 2021 หนึ่งในชื่อของบริษัทที่มีมูลค่าการซื้อขายสูงสุดติดต่อกัน 2 วัน ก็คือ EA หรือ บริษัท พลังงานบริสุทธิ์ จำกัด (มหาชน) 
6 ม.ค. 2564

รู้จัก EA บริษัทพลังงานบริสุทธิ์ ที่ถูกยกให้เป็น TESLA ประเทศไทย /โดย ลงทุนแมน
ทำไม Bloomberg ถึงยกให้บริษัทนี้เป็น TESLA of Thailand
บริษัท EA ทำธุรกิจอะไร และกำลังจะทำอะไรในอนาคต?
ลงทุนแมนจะมาสรุปให้ฟัง
หลังจากตลาดหุ้นไทยเปิดมาได้ 2 วันในปี 2021
หนึ่งในชื่อของบริษัทที่มีมูลค่าการซื้อขายสูงสุดติดต่อกัน 2 วัน
ก็คือ EA หรือ บริษัท พลังงานบริสุทธิ์ จำกัด (มหาชน)
โดยเมื่อวานนี้ มูลค่าบริษัท EA ได้ปรับตัว พุ่งขึ้นกว่า 19.6% 
คิดเป็นมูลค่าที่เพิ่มขึ้นมา กว่า 3.9 หมื่นล้านบาท ภายในวันเดียว
EA เป็นใคร?
╔═══════════╗
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
บริษัท EA ถูกก่อตั้งขึ้นมาตั้งแต่ปี พ.ศ. 2549 หรือ 14 ปีก่อน โดยเริ่มต้นจากการทำธุรกิจ น้ำมันปาล์ม
หลังจากทำธุรกิจได้ 7 ปี ก็จดทะเบียนเข้าตลาดหลักทรัพย์ได้สำเร็จ 
โดยปัจจุบัน EA ดำเนินธุรกิจหลัก แบ่งออกมาเป็น 3 กลุ่ม ได้แก่
1. กลุ่มธุรกิจไบโอดีเซล
ธุรกิจกลุ่มนี้เป็นธุรกิจการผลิต และจำหน่ายน้ำมันไบโอดีเซล หรือ B100 
ที่หากเรานำไปผสมกับน้ำมันดีเซลพื้นฐานตามปริมาณ มันก็จะกลายเป็น
น้ำมันดีเซลที่เราใช้เติมเครื่องยนต์ เช่น ดีเซล B7 หรือ B10
นอกจากน้ำมันไบโอดีเซลแล้ว ธุรกิจกลุ่มนี้ของ EA ก็ยังมีกลีเซอรีนบริสุทธิ์ 
ที่ใช้กันในอุตสาหกรรมอาหาร ยา เครื่องสำอาง และสบู่
2. กลุ่มธุรกิจโรงไฟฟ้าพลังงานหมุนเวียน
สำหรับธุรกิจโรงไฟฟ้าพลังงานหมุนเวียนของ EA จะดำเนินธุรกิจผลิต และจำหน่ายกระแสไฟฟ้าจากโรงไฟฟ้าพลังงานแสงอาทิตย์ และพลังงานลม เพื่อจำหน่ายให้กับการไฟฟ้าฝ่ายผลิตแห่งประเทศไทย และการไฟฟ้าส่วนภูมิภาค
3. กลุ่มธุรกิจอื่นๆ
ธุรกิจกลุ่มนี้จะเป็นธุรกิจพัฒนา ผลิต และจำหน่ายแบตเตอรี่ ประเภทลิเทียมไอออน พอลิเมอร์
นอกจากนี้ ก็ยังมีโรงงานผลิต และประกอบรถยนต์ไฟฟ้า รถบรรทุกไฟฟ้า และเรือโดยสารไฟฟ้า
รวมถึงธุรกิจสถานีอัดประจุไฟฟ้า อีกด้วย
แล้วที่ผ่านมา ผลประกอบการของ EA เป็นอย่างไร?
ปี 2560 รายได้ 11,673 ล้านบาท กำไร 3,817 ล้านบาท
ปี 2561 รายได้ 12,490 ล้านบาท กำไร 4,975 ล้านบาท
ปี 2562 รายได้ 14,955 ล้านบาท กำไร 6,082 ล้านบาท
9 เดือน ปี 2563 รายได้ 12,738 ล้านบาท กำไร 3,720 ล้านบาท
โดยโครงสร้างรายได้ของ EA มาจาก
ธุรกิจโรงงานไฟฟ้า 61.2% 
ธุรกิจไบโอดีเซล 36.4% 
ธุรกิจอื่นๆ 1.6% 
รายได้พิเศษ อื่นๆ อีก 0.8%
หากดูจากตรงนี้ จะเห็นได้ว่า EA มีธุรกิจหลักก็คือ โรงงานไฟฟ้า และไบโอดีเซล 
อย่างไรก็ตาม “สตอรี่” ของบริษัทแห่งนี้ 
อยู่ที่ธุรกิจอื่นๆ ซึ่งนั่นก็คือ ธุรกิจแบตเตอรี่ และธุรกิจยานยนต์ไฟฟ้า
แม้ว่าธุรกิจกลุ่มนี้จะยังเป็นสัดส่วนรายได้ที่น้อย แต่ก็ถือเป็นธุรกิจเมกะเทรนด์ 
ที่เราไม่ค่อยได้เห็นในบริษัทที่จดทะเบียนอยู่ในตลาดหลักทรัพย์ประเทศไทย
ในเดือนที่ผ่านมา ทางบริษัทก็ได้เปิดตัวโครงการเรือโดยสารพลังงานไฟฟ้าที่แม่น้ำเจ้าพระยา ซึ่งก็ถือเป็นการนำยานยนต์ไฟฟ้ามาใช้กับขนส่งมวลชนขนาดใหญ่เป็นครั้งแรก
นอกจากนี้ ทางบริษัทก็ได้ประกาศเป้าหมายการเติบโตของรายได้ธุรกิจยานยนต์ไฟฟ้า
ไว้ที่ 20% ถึง 30% ภายในปีนี้ ทั้งๆ ที่ปีที่ผ่านมา รายได้จากกลุ่มธุรกิจดังกล่าวอยู่ที่ 1.6%..
โดยการเติบโตจะมาจากการขยายสถานีอัดประจุไฟฟ้า และการเพิ่มกำลังการผลิตแบตเตอรี่ รวมถึงรถบัสไฟฟ้า
ปัจจุบัน EA มีมูลค่าบริษัท 2.4 แสนล้านบาท ซื้อขายกันที่ P/E 44 เท่า
ซึ่งก็ถือว่าสูงกว่าค่าเฉลี่ยของกลุ่มอุตสาหกรรมพลังงาน
ก็ถือเป็นเรื่องที่น่าติดตามว่า EA จะทำได้ตามเป้าหมายที่วางไว้อย่างไร
และในอีกมุมหนึ่ง อุปสรรค และคู่แข่งของ EA จะเกิดขึ้นระหว่างทาง มากน้อยแค่ไหน?
เราคงต้องรอดูฉากจบว่า
EA จะเป็น TESLA ประเทศไทย ตามคำที่ Bloomberg บอก ได้หรือไม่..
หมายเหตุ: บทความนี้ ไม่มีเจตนาชี้นำให้ซื้อ หรือขาย หุ้นของบริษัทนี้ การลงทุนมีความเสี่ยง โปรดศึกษาข้อมูลก่อนการตัดสินใจลงทุนทุกครั้ง
----------------------
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-
-
-
-
-แบบรายงาน 56-1 บริษัท พลังงานบริสุทธิ์ จำกัด (มหาชน) ปี 2562